Прыкладны год першай згадкі — 1615 год, як маёнтак. Да Першай сусветнай вайны маёнтак належыў роду Арскіх. На закінутых могілках захаваўся склеп, у якім была пахавана Анна Ворская (Арская) (1902-1920) (разрабаваны ў 1990-я гады). Побач з маёнткам (па словах мясцовых жыхароў) месціўся цагляны будынак царскай школы. Пасля польска-савецкай вайны, на тэрыторыі маёнтка (які месціўся побач з вёскай) месцілася калонія польскіх асаднікаў (засталіся фундаменты будынкаў, разрабаваныя адначасова з могілкамі, побач з якімі месцілася калонія). Маюцца звесткі аб выкарыстанні будынка былой царскай школы як школы польскай.